Erik Vaher

Erik Vaher (11. aprill 1921 Veeriku, Valjala vald – 18. jaanuar 1992 Kaunispäe, Sõrve)Geni.ee - Erik Vaher oli eesti graafik, raamatuillustraator ja karikaturist.

Sündis Saaremaal töölisperekonnas.

Pärast Tallinna algkooli lõpetamist töötas Erik Vaher aastatel 1937–1941 graveerijana Roman Tavasti ettevõttes ja õppis töö kõrvalt Riigi Kunsttööstuskooli õhtuses osakonnas. Graveerijana jätkas aastatel 1942–1944 tööd raadiotehases Telefunken. Tallinna Riiklikus Tarbekunsti Instituudis õppis ta 1944–1950 maalikunsti.

Aastatel 1950–1955 töötas ta Eesti NSV Riiklikus Kunstiinstituudis tarbekunsti õppejõuna.

Illustreeris Eesti Riiklikus Kirjastuses raamatuid, peamiselt noorsookirjandust. Tema illustratsioone ja karikatuure avaldati ajakirjades Noorus, PikkerPikker Nr 4, 1957 jm.

Aastatel 1962–1981 töötas Eesti Telefilmi multifilmiosakonna kunstnikuna, 1965–1981 peamiselt kirjade ja tiitrite kujundajanaSirp, nr. 5, 31. jaanuar 1992.

1981. aastast oli vabakunstnik.

1963. aastast Kunstnike Liidu liige.

Erik Vaher on maetud Jämaja kalmistule.

 Illustreeritud raamatuid 
 Walter Scott "Ivanhoe" (1956)
 Jacob Grimm ja Wilhelm Grimm "Muinasjutte" (1960)
 Alan Massepaini "Karude koobas" (1967)
 Jules Verne "Kakskümmend tuhat ljööd vee all" (1982)

 Viited 

 Välislingid 
 Eesti Filmi Andmebaas – Erik Vaher
 Erik Vaheri kujundatud raamatud

Kategooria:Eesti kunstnikud
Kategooria:Eesti karikaturistid
Kategooria:Eesti graafikud
Kategooria:Sündinud 1921
Kategooria:Surnud 1992